Aukštutinės Kulvos dvaras

Aukštutinės Kulvos dvaras, kitaip Daigučių dvaras arba Kulvos Podleščyznos dvaras – buvusio dvaro sodyba Jonavos rajone, Kulvos gyvenvietės paribyje su Daigučių kaimu, 9 km nuo Jonavos. Dvarvietę nuo kelio  užstoja dideli gamybiniai ir ūkiniai pastatai.

 Istorija 

Iki 1640 m. dvaras priklausė bajorams Parčevskiam ir Kulviečiams. 1643 m. perėjo Blinstrubų iš Tautvilo nuosavybėn. Nuo 1799 m. priklausė Mejerių giminei. Valdant Blinstrubams, dvaro teritorijoje buvo pastatyta mūrinė šeimos koplyčia.

Daigučių dvaro sodybos pastatai statyti XIX a. viduryje - XX a. pradžioje. Sovietmečiu dvarvietėje daug kas pakito, pažeista dvaro planinė erdvinė struktūra, pastatyta daug naujų didelių tūrių pastatų, senieji dvaro pastatai sunyko. Iki šių dienų išliko du dvaro laikotarpio pastatai: dvarininko namas (u. k. 115) bei svirnas (u. k. 38365).

Buvę Kulvos dvaro rūmai mediniai, neįprasto, beveik kvadrato formos plano, 16x16,2 dydžio, su pusvalminiu stogu.Kulvos dvaro rūmai  (architektūros objektai) Virš langų klasicistiniai laužyto kontūro apvadai. Skliautuose yra po 2 langus ir mažą langelį. Pastato centre sumūrytas plytų kaminas, į kurį sueina visų krosnių dūmtakiai. Pastogės dalyje kaminas iš visų pusių tolydžio siaurėja. Sienos sudėtos iš pjautų rąstų, kampuose sukirstos į lygias sąsparas. Iš laiko pusės apkaltos horizontaliomis lentomis su kalvio darbo vinimis, kampai – vertikaliomis, piliastrų imitacija. Patalpų sienos ir lubos tinkuotos.

 Šaltiniai 

 Nuorodos 

 Sąrašas:Lietuvos dvarai

Kategorija:Kulva
Kategorija:Jonavos rajono dvarai